CELEX: 62008CN0314
Language: sk
Date: 2008-07-14 00:00:00
Title: Vec C-314/08: Návrh na začatie prejudiciálneho konania, ktorý podal Wojewódzki Sąd Administracyjny w Poznaniu (Poľsko) 14. júla 2008 – Krzysztof Filipiak/Dyrektor Izby Skarbowej w Poznaniu

27.9.2008   
            
            
               SK
            
            
               Úradný vestník Európskej únie
            
            
               C 247/8
            
         Návrh na začatie prejudiciálneho konania, ktorý podal Wojewódzki Sąd Administracyjny w Poznaniu (Poľsko) 14. júla 2008 – Krzysztof Filipiak/Dyrektor Izby Skarbowej w Poznaniu
   (Vec C-314/08)
   (2008/C 247/14)
   Jazyk konania: poľština
   Vnútroštátny súd, ktorý podal návrh na začatie prejudiciálneho konania
   Wojewódzki Sąd Administracyjny w Poznaniu
   Účastníci konania pred vnútroštátnym súdom
   
      Žalobca: Krzysztof Filipiak
   
      Žalovaný: Dyrektor Izby Skarbowej w Poznaniu
   Prejudiciálne otázky
   
               1.
            
            
               Má sa zásada vymedzená v článku 43 ods. 1 a 2 ES vykladať v tom zmysle, že bráni článku 26 ods. 1 bodu 2 poľského zákona z 26. júla 1991 o dani z príjmu fyzických osôb (ustawa z dnia 26 lipca 1991 r. o podatku dochodowym od osób fizycznych, ďalej len „zákon o DPFO“), na základe ktorého je možné od základu dane z príjmu odpočítať iba príspevky na povinné sociálne zabezpečenie zaplatené na základe ustanovení vnútroštátneho práva, ako aj článku 27b ods. 1 zákona o DPFO, na základe ktorého je možné od dane z príjmov odpočítať iba príspevky na povinné zdravotné poistenie zaplatené na základe ustanovení vnútroštátneho práva, ak poľský občan, ktorý má v Poľsku neobmedzenú daňovú povinnosť týkajúcu sa príjmov zdaniteľných v Poľsku, zaplatil príspevky na povinné sociálne zabezpečenie a zdravotné poistenie v inom členskom štáte z dôvodu, že tu vykonáva hospodársku činnosť, pričom tieto príspevky neboli v tomto inom členskom štáte odpočítané od príjmov ani od dane?
            
         
               2.
            
            
               Majú sa zásada prednosti práva Spoločenstva a zásada vyplývajúca z článkov 10 a 43 ods. 1 a 2 ES vykladať v tom zmysle, že majú prednosť pred ustanoveniami vnútroštátneho práva uvedenými v článku 91 ods. 2 a 3 a článku 190 ods. 1 a 3 poľskej Ústavy (Dz. U. z roku 1997, č. 14, položka 176 v znení zmien a doplnení) v rozsahu, v akom na základe týchto ustanovení došlo k odloženiu účinnosti rozhodnutia ústavného súdu?